એક સર્વોદય-રચનાત્મક કાર્યકર. તેમની ભાવના તપસ્વી જેવી. વિધુર થયા પછી તેમણે એક યુવતી સાથે પુનર્લગ્ન કર્યાં. આગલા ઘરનો એક પુત્ર હતો ખરો. આ બીજાં લગ્ન પછી થોડા વખતમાં જ તે કાર્યકરને સંયમ પાળવાનો વિચાર આવ્યો. તે માટે ગાંધીજીની મંજૂરી પણ મેળવી લીધી. પેલી યુવાન બાઈ પતિના આ નિર્ણય પછી મૂંઝાય ખૂબ પણ કોને કહે ? તે બાઈ તો બિચારી ફિટ વગેરેના રોગમાં અટવાણી. આખરે નાનાભાઈ પાસે તે બહેને હૃદયની વ્યથા કહી. નાનાભાઈએ પેલા કાર્યકરને બોલાવ્યા ને શું પ્રશ્ન છે તે પૂછ્યું.